Rovnostranný trojuholník

Rovnostranný trojuholník je trojuholník, ktorého všetky tri strany sú rovnaké (a = b = c); extenzionálne je identický s rovnouhlým trojuholníkom.

 Vlastnosti 

Okrem vlastností spoločných pre každý trojuholník má rovnostranný trojuholník navyše tieto vlastnosti:

 Rovnostranný trojuholník je osovo súmerný s 3 osami súmernosti, ktoré prechádzajú vždy vrcholom a stredom protiľahlej strany.
 Všetky vnútorné uhly sú zhodné a ich veľkosť je 60°.
 Všetky výšky a ťažnice sú zhodné.
 Ťažnica a výška prislúchajúca tej istej strane sú totožné.
 Ťažisko delí výšku v pomere 2:1.

 Externé odkazy 

 Základné rovinné útvary – trojuholník 

Kategória:Trojuholník